als_Latn dik_Latn sag_Latn
Vitin e kaluar misioni i EULEX-it ngriti aktakuzë për 11 pjesëtarë të Policisë së Kosovës, të cilët u akuzuan për ushtrimin e dhunës ndaj truprojave të ish-shefit të Zyrës për Kosovën në Qeverinë e Serbisë, Aleksandar Vulin.
Ndersa procesi gjyqësor kundër tyre është duke u zhvilluar, dëshmitarët e këtij rasti kanë refuzuar të vijnë në Prishtinë për të dhënë dëshminë, raporton KTV.
Kjo ka shtyrë prokuroren Natali Vicary që të kërkojë transferimin e rastit në Gjykatën Themelore në Mitrovicën veriore.
Të akuzuarit janë kategorikë kundër shkuarjes në pjesën veriore.
Avokati i Sevdaim Abdullahut, njërit prej policëve të akuzuar, thotë se kërkesa është e papranueshme dhe se do ta kundërshtojnë në çdo formë.
Dreshaj thotë se të gjithë të akuzuarit e kanë kundërshtuar këtë kërkesë, derisa ka mbetur që në seancën e 8 tetorit trupi gjykues të marrë vendim për këtë, transmeton koha.net.
Tre prej dëshmitarëve që janë qytetarë nga Serbia nuk u paraqiten fare në seancën e kaluar
als_Latn als_Latn als_Latn als_Latn als_Latn als_Latn als_Latn